als_Latn dik_Latn sag_Latn
Ushtria amerikane po krijon doreza speciale që do t’i lejojë ushtarët të ngjisin muret vertikalisht. Të bazuara nga këmbët e zhapikut, dorezat janë të mbuluara me një veshje të veçantë, të quajtur ‘Geckskin’. Kjo veshje do t’u mundësojë ushtarëve të ngjiten nëpër mure ashtu si zhapikët.
Projekti, i quajtur Z-Man, është zhvilluar nga Draper Laboratory i Cambridge Massachusetts. Dorezat janë të afta të asistojnë në ngjitjen vertikale të sipërfaqeve të ndryshme, ku përfshihet edhe xhami.
Struktura mikroskopike është aq e fuqishme, sa i gjithë trupi mund të qëndrojë i varur vetëm prej një gishti që ka dorezën e veçantë të zhapikut. Doreza do të përdoret për të lehtësuar sfidat e manovrimit të forcave amerikane që përballen me situata të vështira në mjedise urbane.
“Zhapiku është një nga kafshët zvarranike më të shpejta që ngjitet nëpër male, prandaj edhe DARPA u inspirua nga kjo kafshë për të krijuar dorezat që do të përdoren nga forcat ushtarake amerikane në zonat urbane,” tha Dr. Matt Goodman, menaxheri i programit Z-Man.
(Herë të lexuara: 260)
als_Latn als_Latn als_Latn als_Latn als_Latn